Acrocassis

Acrocassis er en slekt biller som tilhører familiegruppen bladbiller (Chrysomelidae).

Utseende 
Ganske små, ovale, halvblanke, gulbrunlige til brunsvarte (i alle fall på døde eksemplarer) skjoldbiller. Sett frå siden er de spisst kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, nokså jevnbred i midten. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve.  Oversiden er ganske fint punktert og litt læraktig rynkete.

Levevis 
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Denne slekten er knyttet til planter i vindelfamilien.

Utbredelse 
Slekten er vidt utbredt i Afrika.

Systematisk inndeling 

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Skjoldbiller, Cassidinae Stephens, 1831
 stamme (tribe) Cassidini Gyllenhal, 1813 – eneste gruppe som er representert i Europa
 slekten Acrocassis Spaeth, 1922
 underslekten Acrocassis (i snever forstand)
 Acrocassis flavescens (Weise, 1904)
 Acrocassis gibbipennis (Boheman, 1854)
 Acrocassis intermedia Borowiec, 2002
 Acrocassis roseomarginata (Boheman, 1854)
 Acrocassis rufula (Thomson, 1858)
 Acrocassis sudanensis Spaeth, 1929
 Acrocassis undulatipennis Borowiec, 2002
 Acrocassis zavattarii Spaeth, 1938
 underslekten Bassamia Spaeth, 1924
 Acrocassis paeminosa (Boheman, 1856)

Referanser

Litteratur 
 Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
 Acrocassis på ITIS

Eksterne lenker 
 
 Cassidinae of the world – an interactive manual (Coleoptera: Chrysomelidae)
 

Bladbiller
Biller formelt beskrevet i 1922